случай на продължаване на подпомагането в съответствие с член 4 от Делегиран регламент (ЕС) 2016/1149, резултатите от подпомаганата операция се оценяват преди продължаването и се вземат предвид в решението за продължаване.
 3. Бенефициерите, които възнамеряват заедно с исканията си за плащане да представят сертификати за финансовите отчети съгласно член 41, уведомяват компетентните органи за това си намерение в момента на подаване на заявлението.
 Подраздел 2
 Популяризиране в трети държави
 Член 5
 Процедура за кандидатстване
 1. За подпомагането, посочено в член 45, параграф 1, буква б) от Регламент (ЕС) No 1308/2013, държавите членки определят правила относно процедурата за кандидатстване и процедурата за предвиденото в член 4 от Делегиран регламент (ЕС) 2016/1149 евентуално продължаване на подпомагането, които включват правила относно:
 а)
 физическите или юридическите лица, които имат право да подават заявления в съответствие с член 3 от Делегиран регламент (ЕС) 2016/1149;
 б)
 подаването и подбора на заявления, които правила съдържат поне сроковете за подаване на заявления, сроковете за разглеждане на подадените заявления и сроковете за уведомяване на операторите за резултатите от процедурата за подбор;
 в)
 проверката на спазването на разпоредбите относно допустимите операции, критериите за допустимост, критериите за приоритет и други обективни критерии, посочени в глава II, раздел 1, подраздел 3 от Делегиран регламент (ЕС) 2016/1149;
 г)
 съответните продукти и тяхното предлагане на пазара в съответствие с разпоредбите на Регламент (ЕС) No 1308/2013, националните разпоредби и съответните спецификации;
 д)
 подбора на заявленията, които правила съдържат поне относителната тежест на всеки критерий за приоритет;
 е)
 сключването на договори, включително евентуалните стандартни формуляри;
 ж)
 условията за извършване на авансови плащания и внасяне на гаранции;
 з)
 оценката на съответната подпомагана операция въз основа на подходящи показатели.
 2. В случай на продължаване на подпомагането в съответствие с член 4 от Делегиран регламент (ЕС) 2016/1149, резултатите от подпомаганата операция се оценяват преди продължаването на подпомагането и се вземат предвид в решението за продължаване.
 3. Бенефициерите, които възнамеряват заедно с исканията си за плащане да представят сертификати за финансовите отчети съгласно член 41, уведомяват компетентните органи за това си намерение в момента на подаване на заявлението.
 Подраздел 3
 Общоприложими разпоредби
 Член 6
 Съвместна операция по популяризиране
 Две или повече държави членки може да решат да изберат съвместна операция по информиране или популяризиране. Те поемат ангажимент да участват във финансирането и договарят процедури за административно сътрудничество, за да улеснят наблюдението, изпълнението и проверките на съвместната операция.
 РАЗДЕЛ 2
 Преструктуриране и конверсия на лозя
 Член 7
 Процедура за кандидатстване
 1. За подпомагането, посочено в член 46 от Регламент (ЕС) No 1308/2013, държавите членки определят правила относно процедурата за кандидатстване, които включват правила относно:
 а)
 физическите или юридическите лица, които имат право да подават заявления в съответствие с член 12 от Делегиран регламент (ЕС) 2016/1149;
 б)
 съдържанието на заявлението;
 в)
 подаването и подбора на заявления, които правила съдържат поне сроковете за подаване на заявления, сроковете за разглеждане на пригодността на всяко предложено действие и сроковете за уведомяване на операторите за резултатите от процедурата за подбор;
 г)
 процедурите за гарантиране на допустимостта на заявлението и неговата съгласуваност с правилата и системата за